Борис Младенов-Young
Пенсионер съм вече от година…

chitanka.info

Пенсионер съм вече от година,

а още се събуждам в шест часа —

напразно се опитвам да премина

от старата към нова рутина.

От детската градина съм принуден

да скачам от леглото си в зори.

Тъй постепенно ставах ранобуден —

животът навика ми утвърди:

Училище… Гимназия… Казарма…

Студентство… Болница… — Пожизнен стрес!

С недостиг на съня си плащам днес.

Такава е житейската ми карма.

Във Facebook по света съм се прочул

с това, че съм… хроничен сомнамбул!

Сидни, Австралия — 2013 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.